**Α.ΥΠΟΜΝΗΣΕΙΣ:**

**1) ΤΑ ΧΑΡΑΚΤΗΡΙΣΤΙΚΑ ΤΩΝ ΔΗΜΟΤΙΚΩΝ ΤΡΑΓΟΥΔΙΩΝ ΕΙΝΑΙ ΤΑ ΕΞΗΣ:**

***α)Ο λιτός και πυκνός λόγος.***Αποφεύγονται δηλαδή οι μακρηγορίες, τα επίθετα είναι ελάχιστα (συνήθως «χαρακτηριστικά») και ο λόγος συγκροτείται κυρίως με ουσιαστικά και ρήματα:

***β)Η αρχή της ισομετρίας.*** *Κάθε μετρική ενότητα (ημιστίχιο, στίχος ή δίστιχο) περιέχει ένα ολοκληρωμένο νόημα.*
**γ)*Η επανάληψη ή ολοκλήρωση του νοήματος του πρώτου ημιστίχιου στο δεύτερο****.*
 **δ)Το θέμα των άσκοπων ερωτημάτων**.
***ε)Το θέμα του αδυνάτου- (***Αν τρέμουν τ' άγρια βουνά, να τρέμει το γεφύρι.     Κι αν πέφτουν τα άγρια πουλιά, να πέφτουν οι διαβάτες...)
**στ)*Οι προσωποποιήσεις****: Τα βουνά, τα πουλιά, τα δέντρα, τα άλογα κλπ., δηλαδή κάθε έμψυχο ή άψυχο μπορεί να μιλάει και να παίρνει μέρος στη δράση.*
*Τα δημοτικά τραγούδια είναι άρρηκτα συνδεδεμένα με****τη μουσική,****είναι αυτό που λέει το όνομά τους,*τραγούδια. Παράγονται από λαϊκούς δημιουργούς συγχρόνως με τη μελωδία ή προσαρμόζονται νέοι στίχοι σε μελωδία γνωστή.
 Καθώς μεταδίδονται με την προφορική παράδοση από τόπο σε τόπο και από γενιά σε γενιά υφίστανται μεταβολές και έτσι δημιουργούνται **διαφορετικές μορφές του ίδιου τραγουδιού (παραλλαγές).**
Είναι, επίσης ,συνδεδεμένα με διάφορες **κοινωνικές εκδηλώσεις**: εργασίες (εργατικά), πορείες (του δρόμου), χορούς (χορευτικά), συμπόσια (της τάβλας), γάμους (του γάμου, του γαμπρού, της νύφης), αγερμούς παιδιών (κάλαντα), θανάτους (μοιρολόγια)
**ζ)****Τυπικός αριθµός 3 - Νόµος των τριών :** σε µια νοηµατική ενότητα παρουσιάζονται συνήθως τρία στοιχεία. Παρουσιάζονται είτε αριθµητικά είτε σε κλίµακα όπου το τρίτο είναι το καλύτερο ή το σηµαντικότερο : Πάνω στηµ πάνω γειτονιά έσιει τρεις αδερφάε  , τηµ µιαλ λαλούν την Αδωρούν, την άλλην Αδωρούσαν,   την τρίτην την καλλήττερηλ  λαλούν τηρ Ροδαφνούσαν.    **Ο αριθµός « τρία** » είναι ιερός στη λαϊκή παράδοση και κλείνει µέσα του ειδική -µαγική δύναµη. Υπάρχει η πίστη ότι είναι φορέας επιτυχίας. Στη χρήση του αριθµού τρία συντέλεσε και η πίστη στην Αγία Τριάδα. Και τα Πολλαπλάσια του 3 παρουσιάζονται συχνά στο λαϊκό λόγο :Σαράντα πέντε ( 3 Χ 15 < 5 Χ 3 > )µάστοροι κι εξήντα ( 3 Χ 20 )  µαθητάδες τρεις χρόνους εδουλεύανε στης Άρτας το γεφύρι »

**Οι παραλογές αποτελούν μια ιδιαίτερη κατηγορία δημοτικών τραγουδιών και παρουσιάζουν τα ακόλουθα χαρακτηριστικά:**

**α) είναι συνήθως πολύστιχα ποιήματα με αφηγηματικό και επικολυρικό χαρακτήρα. Από την άποψη αυτή, πλησιάζουν κάπως και συγγενεύουν με τα ακριτικά τραγούδια.**
**β) ως αφηγηματικά τραγούδια αναπτύσσουν ένα μύθο (=μια υπόθεση, μια ιστορία) που εξελίσσεται σταδιακά και έχει όλα τα γνωρίσματα και τα στοιχεία της αφηγηματικής ποιητικής γραφής: αρχή και δέση του μύθου, σταδιακή εξέλιξη και κορύφωση και, τέλος, λύση**

**γ) αντλούν το περιεχόμενό τους από αρχαίους ελληνικούς μύθους, από νεότερες παραδόσεις, από διάφορα δραματικού χαρακτήρα κοινωνικά περιστατικά, από την ιστορική μνήμη, ή έχουν υπόθεση εντελώς πλαστή**

**δ) παρουσιάζουν έντονα παραμυθιακά και εξωλογικά στοιχεία, δηλαδή στοιχεία που η λογική μας δεν τα δέχεται ως πραγματικά και φυσικά**

**ε) παρουσιάζουν το χαρακτηριστικό της αφηγηματικής πυκνότητας στην πλοκή του μύθου, με αποτέλεσμα να διακρίνονται από έναν γρήγορο και γοργό ρυθμό στην όλη ροή και εξέλιξη του μύθου**

**στ) διαφέρουν ριζικά από άλλα αφηγηματικά τραγούδια, γιατί η υπόθεσή τους παρουσιάζει στοιχεία έντονης δραματικότητας.**

**Όλα αυτά τα στοιχεία και τα χαρακτηριστικά μπορεί κανείς εύκολα να τα διαπιστώσει και να τα επισημάνει στις δύο καλύτερες παραλογές: *«Του Νεκρού αδελφού»* και *«Του γεφυριού της Άρτας».***

**3)Μοτίβο=**ένα βασικό στοιχείο(θέμα,εικόνα,λεκτικός τρόπος...) που επανέρχεται συχνά σ' ένα λογοτέχνημα.

**Β.ΔΡΑΣΕΙΣ**(χωριστείτε σε ομάδες):

**1)**Ποιο είναι το πρόβλημα που τίθεται από την αρχή στο τραγούδι; Σχολιάστε τη χρήση των αριθμών(45,60) στον πρώτο στίχο.

**2)**Ποια πρόσωπα έχουν τους βασικούς «ρόλους» σ’ αυτήν την παραλογή;Υπάρχουν κάποια «εξωλογικά» (μαγικά) στοιχεία που συντελούν στην εξέλιξη της υπόθεσης.Ποια είναι αυτά;

**3)**Τι είπε το πουλί στη γυναίκα του πρωτομάστορα; Για ποιον λόγο άλλαξε το μήνυμα του πρωτομάστορα στη γυναίκα του; Ποιος ο ρόλος του πουλιού στην παραλογή και στην εξέλιξη της ιστορίας;

**4)α)**Ποια εικόνα μας δίνει το τραγούδι για την κόρη και γιατί; **β)**Θυμηθείτε από την τραγωδία τι είναι η τραγική ειρωνεία(=ο ήρωας αγνοεί την αλήθεια,ενώ οι άλλοι τη γνωρίζουν).Βρίσκετε να υπάρχει στην παραλογή «Του γιοφυριού της ΄Αρτας» αυτή η τεχνική; Εξηγήστε τον λόγο της χρήσης της εδώ,αφού θυμηθείτε τα χαρακτηριστικά των παραλογών.

**5)**Πώς αντιδρά ο πρωτομάστορας σε αυτά που συμβαίνουν και πώς η γυναίκα του; Εξηγήστε τη στάση τους. Είναι δικαιολογημένη;

**6)**Γιατί ,στο τέλος,η κόρη αλλάζει την «κατάρα» σε ευχή;Τι φανερώνει αυτή η αλλαγή;

**7)**Η παραλογή αυτή  έχει κοινά στοιχεία με την τραγωδία; Να τα αναζητήσετε.(π.χ.η τραγικότητα των προσώπων,ο από μηχανής θεός…)

**8)**Γιατί ο πρωτομάστορας κάνει αυτή τη θυσία της γυναίκας του; Ποιο **μήνυμα** μεταδίδει με την απόφασή του; Γνωρίζετε άλλα παραδείγματα **θυσίας κάποιου για το κοινό καλό**από την αρχαία  και τη νεοελληνική λογοτεχνία;

 **Γ.ΑΞΙΟΛΟΓΗΣΗ:**

**1)**Ποια είναι τα βασικά θέματα που προβάλλονται στην παραλογή;

**2)**Να μετατρέψετε το τραγούδι σε πεζό κείμενο 10-15 σειρών.

**3)**Δώστε έναν δικό σας τίτλο στην παραλογή.

**4)α)**Το μήνυμα της παραλογής μπορεί να έχει εφαρμογή στη σύγχρονη εποχή; Πώς; Σε ποιες περιπτώσεις; Ποιο θα είναι για την κοινωνία το αποτέλεσμα, αν εμείς ενεργούμε με παρόμοιο τρόπο; **β)**Τίποτα δεν γίνεται χωρίς «θυσίες». Συμφωνείς με την αντίληψη αυτή; Να αναφέρεις ένα παράδειγμα από την σύγχρονη πραγματικότητα.

**5)Γίνε ο πρωτομάστορας** και γράψε τις σκέψεις και τα συναισθήματά σου γι’ αυτό που αποφάσισες να κάνεις    **ή**  **γίνε η γυναίκα του πρωτομάστορα**  και γράψε τις σκέψεις και τα συναισθήματά σου ,όταν συνειδητοποιείς τι θα σου συμβεί.(σε 8-10 σειρές)

**6)Ζωγράφισε**μια  εικόνα από το τραγούδι.

**Η Α Δ Ε Λ Φ Ι Κ Η ΑΓΑΠΗ   : (πώς σχετίζεται αυτό το  δημοτικό τραγούδι με την παραλογή;)**

**Ανάθεμά τον που το ειπή: «Τ’ αδέρφια δέν πονιούνται».**

**Τ’ αδέρφια σκίζουν τα βουνά και δέντρα ξεριζώνουν.**

**Τ’ αδέρφια εκυνηγήσανε κι ενίκησαν το Χάρο.**

**Δυο αδέρφια είχαν αδερφή στον κόσμο ξακουσμένη,**

**τη φθόναγεν η γειτονιά, τη ζήλευεν η χώρα,**

**τη ζήλεψε κι ο Χάροντας και θέλει να την πάρη.**

**Στο σπίτι τρέχει και βρονά σάν νά ᾽ταν νοικοκύρης:**

**- Άνοιξε, κόρη, γιά να μπω, ΄τοιμάσου να σε πάρω,**

**τι εγώ είμ’ ο γιος της μαύρης γης, τς αραχνιασμένης πέτρας.**

**-Άσε με, Χάροντ᾽, άσε με, σήμερα μη με πάρης,**

**ταχιά Σαββάτο να λουστώ, την Κυριακή ν’ αλλάξω,**

**και τη Δευτέρα το ταχύ έρχομαι μοναχή μου.**

**Απ’ τα μαλλιά την άρπαξε κι ἡ κόρη κλαίει και σκούζει**

**να και τ’ ἀδέρφια που ᾽φτασαν ψηλά απ’ το κορφοβούνι·**

**το Χάροντα κυνήγησαν και γλύτωσαν την κόρη.**